

**Dokumentacija**

**za provedbu postupka jednostavne nabave**

Predmet nabave: Uređenje dječje prijemne ambulante

Evidencijski broj: 97/2020 JN

U.br. 01-1910-2-2020

Zagreb, listopad 2020.

SADRŽAJ

[1. Podaci o Naručitelju 3](#_Toc52869921)

[2. Podaci o osobi zaduženoj za kontakt 3](#_Toc52869922)

[3. Podaci o postupku 3](#_Toc52869923)

[4. Podaci o predmetu nabave 3](#_Toc52869924)

[5. Osnove za isključenje i dokazi 5](#_Toc52869925)

[6. Odredbe o zajednici gospodarskih subjekata, podugovarateljima i oslanjanju na sposobnosti drugih gospodarskih subjekata 7](#_Toc52869926)

[7. Provjera ponuditelja 8](#_Toc52869927)

[8. VAŽNO! Sadržaj ponude 8](#_Toc52869928)

[9. Način određivanja cijene ponude 8](#_Toc52869929)

[10. Način izrade i dostave ponude 9](#_Toc52869930)

[11. Rok valjanosti ponude 10](#_Toc52869931)

[12. Rok za dostavu ponuda 10](#_Toc52869932)

[13. Izmjene i dopune 10](#_Toc52869933)

[14. Uvjeti plaćanja 10](#_Toc52869934)

[15. Jamstva 11](#_Toc52869935)

[I. Prilog 1 – Ponudbeni list 13](#_Toc52869936)

[II. Prilog 2 – POPIS UGOVORA O IZVRŠENIM RADOVIMA 14](#_Toc52869937)

[III. Prilog 3 – POPIS IZVOĐAČA I OVLAŠTENIH VODITELJA GRAĐENJA/ OVLAŠTENIH VODITELJA RADOVA 15](#_Toc52869938)

[IV. Prilog 4 – PRIJEDLOG UGOVORA 16](#_Toc52869939)

[V. Prilog 5 – PRIMOPREDAJNI ZAPISNIK 23](#_Toc52869940)

1. Podaci o Naručitelju

* Naziv naručitelja: Klinika za infektivne bolesti “Dr. Fran Mihaljević”
* Sjedište naručitelja: Mirogojska cesta 8, 10000 Zagreb
* OIB: 47767714195
* Broj telefona: 01/2826-222 (centrala)
* Broj telefaksa: 01/2826-131
* Internetska adresa. [www.bfm.hr](http://www.bfm.hr)
* Adresa elektroničke pošte: [bfm@bfm.hr](mailto:bfm@bfm.hr)

1. Podaci o osobi zaduženoj za kontakt

* Ime i prezime: Azra Čengić, mag. oec.
* Broj telefona 01/2826-163;
* Broj telefaksa 01/2826-131
* Adresa elektroničke pošte: [nabava@bfm.hr](mailto:nabava@bfm.hr)

1. Podaci o postupku
2. **Predmet nabave: Uređenje dječje prijemne ambulante**
3. **Evidencijski broj nabave:** 97/2020 JN
4. **CPV:** 45262700-8 Adaptacija zgrada
5. **Nakon okončanja postupka nabave:** Sklopit će se ugovor
6. **Rok isporuke/ izvršenja**: 30 dana od sklapanja ugovora
7. **Procijenjena vrijednost nabave:** 44.500,00 kn bez PDV-a
8. **Grupe:** Predmet nabave nije podijeljen u grupe.
9. **Odredbe o grupama (ako je predmet nabave podijeljen na grupe)**

Sukladno članku 204. stavak 3. Zakona o javnoj nabavi, ponuditelj može podnijeti ponudu za jednu ili obje grupe predmeta nabave.

Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

Ponuditelj za pojedinu grupu može dostaviti samo jednu ponudu.

1. Podaci o predmetu nabave
2. **Količina:** količina je iskazana u troškovniku i predstavlja okvirne potrebe Naručitelja

S obzirom da se za predmet nabave, zbog njegove prirode ne može unaprijed odrediti točna količina, stvarno nabavljena količina predmeta nabave na temelju sklopljenog ugovora može biti veća ili manja od okvirne količine, ali ukupna plaćanja bez PDV-a na temelju sklopljenog ugovora o nabavi ne smiju prelaziti procijenjenu vrijednost nabave.

Ponuditelji su dužni ispuniti troškovnih za cjelokupni predmet nabave.

Mjesto ispunjenja ugovora: sjedište Naručitelja.

Rok za izvršenja radova je najkasnije 30 dana od dana potpisa ugovora o izvođenju radova. Rok za izvođenje radova, bitan je sastavni dio Ugovora.

Ukoliko to zahtjeva dinamika građenja, po nalogu nadzornog inženjera ili zahtjeva Naručitelja, Izvršitelj je obvezan organizirati rad i u produženoj smjeni, dvije smjene ili neradnim danom.

Izvršitelj i Naručitelj imaju pravo na produženje roka izvođenja radova uslijed nastupa više sile. Pod višom silom podrazumijevaju se prirodni događaji, npr. poplave, požari, nepovoljni vremenski uvjeti za rad (kiša).

Izvršitelj i Naručitelj neće uslijed nastupa više sile imati međusobnih potraživanja zbog eventualno nastalih troškova uslijed produženja roka izvođenja radova.

Izvršitelj će Naručitelju platiti penale po dnevnoj stopi od 2 ‰ za svaki dan zakašnjenja dovršetka radova u odnosu na utvrđeni rok, ukoliko je do zakašnjenja došlo krivnjom Izvršitelja. Ukupni iznos penala ne može prekoračiti iznos od 5% od ukupno ugovorenih radova.

Plaćanje penala ne utječe na obveze izvršenja radova Izvršitelja.

Odabrani ponuditelj isporučuje potrebni materijal na gradilište o svom trošku.

Gradilište mora biti osigurano radi sigurnosti prolaznika i sprječavanja nekontroliranog pristupa ljudi na gradilište.

Oprema koja se koristi na gradilištu mora biti stabilna te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

Nakon završetka radova oprema gradilišta, neutrošeni građevinski i drugi materijal, otpad i sl. moraju se ukloniti i dovesti područje gradilišta i prilaza gradilišta u uredno stanje.

Nakon izvršenih radova, internog tehničkog pregleda i uspješnog otklanjanja utvrđenih eventualnih nedostataka, Ugovorne strane suglasno utvrđuju kako će sastaviti dokument, Zapisnik o primopredaji u kojem će utvrditi detaljno stanje predmeta primopredaje u trenutku potpisivanja Zapisnika o primopredaji.

Od trenutka potpisivanja Zapisnika o primopredaji teku jamstveni rokovi.

1. **Troškovnik i specifikacije:** Troškovnik se nalazi u zasebnom Excel dokumentu.
2. **Odredbe o troškovniku:** Ponuditelji su dužni ispuniti troškovnik za cjelokupni predmet nabave odnosno cjelokupnu grupu nabave ako je predmet nabave podijeljen na grupe. Ponuditelj mora ispuniti sve tražene stavke (stupce i retke) iz troškovnika.

Ponuditelj je obvezan u ponudi dostaviti u cijelosti popunjen Troškovnik iz kojeg mora biti vidljivo ispunjavanje svih zahtjeva koji se odnose na predmet nabave ili su s njim neposredno povezani.

Ponuditelj popunjava troškovnik na način kako je traženo obrascem. Ponuditelj je u obvezi ispuniti troškovnik u skladu sa zahtjevima iz ove dokumentacije o nabavi te ne smije mijenjati tekst ili količine navedene u troškovniku.

Ponuditelj treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovnicima za istu stavku obvezan upisati iznos „0,00“.

Prilikom popunjavanja troškovnika, Ponuditelj ukupnu cijenu jedne stavke u grupi izračunava kao umnožak **količine stavke** **po jedinici mjere** koju je zadao (tražio) Naručitelj i **jedinične cijene** stavke bez poreza na dodanu vrijednost (u daljnjem tekstu: PDV) i upisuje ju u stupac „Iznos“. Zbroj svih ukupnih cijena stavki u grupi čini ukupnu cijenu ponude bez PDV-a za tu grupu. Posebno se iskazuje i ukupna cijena ponude sa PDV-om.

Naručitelj je odredio jedinicu mjere za svaku pojedinu stavku, a naznačena je u stupcu troškovnika pod nazivom „Mjera“. **Stupac „Jedinična cijena“ u troškovniku odnosi se na jediničnu cijenu po jedinici mjere**.

Ostale podatke koje naručitelj traži troškovnikom (npr. trgovački naziv proizvoda, zaštićeni naziv, naziv proizvođača, kataloške oznake, itd.) ponuditelj mora upisati točno i potpuno, a da se naručitelju omogući pretraga, kako na internetskim stranicama drugih institucija, tako i u dostavljenim dokazima tehničke i stručne sposobnosti koji se traže u dokumentaciji (primjerice, ako se u troškovniku traži unos kataloških oznaka, upisani podaci o kataloškom broju naručitelju moraju biti vidljivi u katalogu, bilo da se katalog dostavlja odmah uz ponudu, ili na traženje naručitelja nakon javnog otvaranja ponuda.

Ponuđena roba mora u cijelosti zadovoljiti sve tražene specifikacije koje se nalaze u troškovniku, odnosno, ukoliko ponuditelj nudi drugi jednakovrijedan proizvod, isti treba imati karakteristike proizvoda na koji se naručitelj primjera radi pozvao. Jednakovrijedni proizvod mora zadovoljiti sve tražene karakteristike navedene u stavci troškovnika.

**Ako ponuditelj ne ispuni troškovnik u skladu sa navedenim u ovoj točki ili u troškovniku promijeni tekst, opis predmeta nabave, potrebne količine i slično, smatrat će se da je takav troškovnik nepotpun i nevažeći te će ponuda biti odbijena.**

1. **Pregled prostora:**

Zainteresiranim gospodarskim subjektima preporuča se izvršiti pregled prostora (provjera da li postojeći priključci odgovaraju strojevima koji se nude) svaki radni dan od 10,00 do 13,00 sati, uz obaveznu prethodnu telefonsku najavu kod voditelja Odsjeka tehničkih službi, Krunoslava Erenta, na broj 01/4012 609, svaki radni dan od ponedjeljka do petka.

Ponuditelji koji smatraju da nemaju potrebe za pregledom prostora, suglasni su da su upoznati sa svim činjenicama vezanim za formiranje cijene predmeta nabave. U skladu s navedenim, cijene iskazane u ponudi ponuditelja, bez obzira da li je izvršio pregled prostora ili nije, smatraju se konačnim i ponuditelji nemaju pravo tražiti podmirenje nikakvih dodatnih troškova.

Gospodarski subjekti snose vlastitu odgovornost za pažljivu procjenu dokumentacije o nabavi i za bilo koju promjenu dokumentacije o nabavi koja se objavi tijekom trajanja postupka nabave.

Gospodarski subjekti snose vlastitu odgovornost za pažljivu procjenu prostora, kao i za pribavljanje pouzdanih informacija koje se tiču bilo kojeg uvjeta i obveza koje mogu na bilo koji način utjecati na iznos ponude ili prirodu nabave.

1. Osnove za isključenje i dokazi
2. **OSNOVE ZA ISKLJUČENJE**

Ponuditelj u postupku nabave mora dostaviti slijedeće dokaze o da ne posjeduje osnove za isključenje:

1. **Potvrda Porezne uprave** o nepostojanju duga, ili

važeći jednakovrijedan dokument nadležnog tijela države sjedišta gospodarskog subjekta ili ako se u državi sjedišta gospodarskog subjekta ne izdaje potvrda nadležnog tijela ili jednakovrijedan dokument, gospodarski subjekt ili osoba ovlaštena po zakonu za zastupanje gospodarskog subjekta dostavlja izjavu pod prisegom ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika. Potvrda ne smije biti starija od 30 dana računajući do dana roka za dostavu ponuda. **Ponuda Ponuditelja koji dostavi potvrdu Porezne Uprave stariju od 30 dana biti će odbijena.**

1. **DOKAZI O SPOSOBNOSTI**

Ponuditelj u postupku nabave mora dostaviti slijedeće dokaze o sposobnosti:

1. Ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Dokumenti kojima se dokazuje sposobnost:

**Izvadak iz sudskog, obrtnog, strukovnog ili drugog odgovarajućeg registra** države sjedišta kojim ponuditelj dokazuje upis u sudski, obrtni, strukovni ili drugi odgovarajući registar države sjedišta,

ako se u državi sjedišta gospodarskog subjekta ne izdaje potvrda iz točke 1., gospodarski subjekt dostavlja izjavu s ovjerom potpisa kod nadležnog tijela.

1. **Popis ugovora**

Popis ugovora mora sadržavati vrijednost radova, datum, mjesto izvođenja i naziv druge ugovorne strane te potpis i pečat ponuditelja.

Smatra se da je uvjet tehničke i stručne sposobnosti ponuditelja vezan uz predmet nabave ako su radovi isti ili slični predmetu nabave.

Ponuditelj mora dokazati da je, u gore definiranom periodu, uredno pružio jedan (1), a najviše tri (3) Ugovora iste ili slične predmetu nabave čija zbrojena vrijednost mora biti minimalno u iznosu procijenjene vrijednosti nabave.

U slučaju podugovaratelja ili zajednice ponuditelja, svi podugovaratelji ili članovi zajednice obvezni su pojedinačno dokazati svoju sposobnost.

1. **Izjava Ponuditelja da raspolaže osobama koje posjeduju strukovnu stručnost, stručno znanje i iskustvo potrebno za izvršenje predmetnih radova.**

Kao dokaz sposobnosti, Ponuditelj treba imati na raspolaganju najmanje jednog ovlaštenog voditelja građenja ili ovlaštenje voditelja radova sukladno članku 30. Zakona o poslovima i djelatnostima prostornog uređenja i gradnje (Narodne novine broj 78/15). Isto tako, uz ovlaštenog voditelja, Ponuditelj mora imati na raspolaganju najmanje 5 izvođača i koji posjeduju znanje i iskustvo potrebno za izvršenje predmetnih radova.

Svi dokazi koji se dostavljaju mogu se dostaviti u neovjerenim preslikama.

1. Odredbe o zajednici gospodarskih subjekata, podugovarateljima i oslanjanju na sposobnosti drugih gospodarskih subjekata
2. **U slučaju zajednice gospodarskih subjekata svaki pojedini član zajednice gospodarskih subjekata**

* pojedinačno dokazuje da:

nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) – sukladno ovoj Dokumentaciji o nabavi,

* skupno (zajednički) dokazuju da:

ispunjavaju tražene kriterije za kvalitativni odabir gospodarskog subjekta (dokaze sposobnosti) sukladno ovoj Dokumentaciji o nabavi.

1. **Ukoliko ponuditelj namjerava dati dio ugovora o javnoj nabavi u podugovor jednom ili više podugovaratelja, za svakog podugovaratelja se**

* pojedinačno dokazuje da:

nije u jednoj od situacija zbog koje se gospodarski subjekt isključuje ili može isključiti iz postupka javne nabave (obvezne i ostale osnove za isključenje) – sukladno ovoj Dokumentaciji o nabavi.

1. **Radi dokazivanja tehničke i stručne sposobnosti Ponuditelj se može osloniti na sposobnost drugih subjekata, bez obzira na pravnu prirodu njihova međusobnog odnosa. U tom slučaju, Ponuditelj mora dokazati Naručitelju da će imati na raspolaganju potrebne resurse za izvršenje ugovora u obliku:**

* *Izjave Ponuditelja da će svoje resurse staviti na raspolaganje Ponuditelju za izvršenje predmeta nabave*

*ili*

* *Ugovora o poslovnoj suradnji za izvršenje predmeta nabave*

Izjava o stavljanju resursa na raspolaganje ili Ugovor/Sporazum o poslovnoj/tehničkoj suradnji mora minimalno sadržavati:

* *naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse,*
* *jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,*
* *potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.*

Naručitelj će provjeriti **postoje li osnove za isključenje sukladno ovoj Dokumentaciji o nabavi** kod subjekta na čiju se sposobnost Ponuditelj oslanja te ispunjava li subjekt na čiju se sposobnost Ponuditelj oslanja relevantne **kriterije za odabir sukladno ovoj Dokumentaciji o nabavi.**

Naručitelj će od Ponuditelja zahtijevati da u primjerenom roku ne kraćem od 5 dana zamijeni subjekt na čiju se sposobnost oslonio radi dokazivanja kriterija za odabir ako, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

Gospodarski subjekt se može osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije i stručno iskustvosamo ako će ti subjekti pružati usluge ili izvoditi radove za koje se ta sposobnost traži.

1. Provjera ponuditelja

Prije donošenja odluke o odabiru, Naručitelj može od najpovoljnijeg ponuditelja pisanim putem zatražiti dostavu izvornika ili ovjerenih preslika svih dokumenata koji su bili traženi. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih obvezan ponovo dostavljati.

Za potrebe dostavljanja dokumenata iz stavka 1. ove točke Naručitelj daje primjereni rok od pet dana od dana dostave zahtjeva.

Izvornici ili ovjerene preslike dokumenata iz stavka 1. ovoga članka ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji ponuditelj u određenom roku ne dostavi sve tražene izvornike ili ovjerene preslike dokumenata iz stavka 1. ove točke i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu.

U navedenom slučaju Naručitelj će ponovo izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio odnosno ponuditelja čiju je ponudu odbio te pozvati novog najpovoljnijeg ponuditelja da dostavi traženo.

1. VAŽNO! Sadržaj ponude

Ponuditelji ponudu predaju u izvorniku, sa OBVEZNIM sadržajem i prilozima:

1. **Ponudbeni list** - u cijelosti ispunjen, ovjeren i potpisan – obrazac se nalazi u prilogu ove dokumentacije
2. **Troškovnik** - u cijelosti ispunjen, ovjeren i potpisan – obrazac se nalazi u prilogu ove dokumentacije kao zasebna excel datoteka
3. **Dokazi iz točke 5**
4. **Izjava o necjenovnom kriteriju za bodovanje** (ako je traženo ovom Dokumentacijom)

*Napomena (ako je predmet nabave podijeljen na grupe)*: Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane u jednom pdf dokumentu.**

1. Način određivanja cijene ponude

Cijena ponude izražava se za cijeli predmet nabave odnosno grupu, ako je predmet nabave podijeljen na grupe**.** U cijenu trebaju biti uračunati svi zavisni troškovi bez PDV-a, koji se iskazuje zasebno iza cijene.

Ukupnu cijenu ponude čini cijena ponude s PDV-om.

Ponuditelj je dužan ponuditi, tj. upisati jedinične cijene i ukupne cijene za svaku stavku na način kako je to određeno u troškovniku, te cijenu ponude bez PDV-a, PDV i ukupnu cijenu ponude s PDV-om.

Ponuditelj mora iskazati cijenu izraženu u hrvatskim kunama u apsolutnom iznosu na najviše dvije decimale. Navedeno se odnosi na jediničnu cijenu, cijenu pakiranja i ukupnu cijenu bez i sa PDV-om.

U cijenu ponude bez poreza na dodanu vrijednost moraju biti uračunati svi troškovi i popusti.

Cijena ponude piše se brojkama.

Ako je cijena najpovoljnije ponude veća od procijenjene vrijednosti nabave naručitelj može nakon isteka roka za dostavu ponude poništiti postupak javne nabave ukoliko nema ili neće imati osigurana sredstva, sukladno čl. 298. st. 1 t. 9. ZJN 2016.

Javni naručitelj može koristiti pravo na pretporez te sukladno čl. 294. ZJN 2016 uspoređuje cijene dostavljenih ponuda bez PDV-a.

Ako ponuda sadržava računsku pogrešku ili ako se čini da je ponuda izuzetno niska, javni naručitelj će, sukladno čl. 289., čl. 293. i čl. 294. ZJN 2016 te čl. 31. Pravilnika, od ponuditelja zatražiti objašnjenje ili prihvat ispravka računske pogreške, a ponuditelj je dužan odgovoriti u roku od pet dana od dana zaprimanja zahtjeva.

Cijena ponude je nepromjenjiva za vrijeme trajanja ugovora o javnoj nabavi. Ponuditelj treba ispuniti jediničnim cijenama sve stavke navedene u troškovniku.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**Odabir za kriterij je ekonomski najpovoljnija ponuda (100% kriterija čini cijena)**.

Odnos cjenovnog i necjenovnog dijela ponude:

|  |  |  |  |
| --- | --- | --- | --- |
| **Ponuda** | **Kriterij** | **Postotak** | **Maksimalan broj bodova** |
| - | Cijena | 100,00% | 100,00 |
| Necjenovni dio | nije traženo | 0,00% | 0,00 |
| **MAKSIMALNO UKUPNO** | | **100,00%** | **100,00** |

Bodovi se zaokružuju na dvije decimale.

1. Način izrade i dostave ponude

Ponuda se izrađuje na način da čini cjelinu i uvezuje na način **da se onemogući naknadno vađenje ili umetanje listova**.

**Stranice ponude se označavaju na način da je vidljiv redni broj stranice i ukupan broj stranica ponude- rukom se numeriraju stranice, od prve do zadnje stranice uključujući sve papire uvezene jamstvenikom (primjerice ponuda s ukupno 20 stranica se označava na slijedeći način: 1/20, 2/20, 3/20 itd.)**

**NUMERACIJA JE TAKOĐER VAŽNA KOD DOSTAVE PONUDE ELEKTRONIČKIM PUTEM.**

Ponuda se piše **neizbrisivom tintom**.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**Ponuda se dostavlja na hrvatskom jeziku, pisana latiničnim pismom, osim gdje je Naručitelj izričito dozvolio upotrebu stranog jezika.**

Pri izradi ponude gospodarski subjekt se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi, tražene uvjete iz obrazaca, ponudbenog lista ili troškovnika.

**Ponuda mora biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te otisnuti žig Ponuditelja.**

Ponuditelj podnosi ponudu poštom preporučeno ili neposrednom dostavom na adresu naručitelja: Klinika za infektivne bolesti „Dr. Fran Mihaljević“, Mirogojska cesta 8, 10000 Zagreb.

**Ponuda se dostavlja u zatvorenoj omotnici. Na omotnici ponude mora biti naznačeno:**

**Naziv i adresa naručitelja**

**Naziv i adresa ponuditelja**

**Evidencijski broj nabave**

**Predmet nabave**

**Naznaka „NE OTVARAJ“.**

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način izrade ponude naznačen u točki 10. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane u jednom pdf dokumentu.**

1. Rok valjanosti ponude

Rok valjanosti ponude je najmanje 60 dana od krajnjeg roka za dostavu ponuda.

1. Rok za dostavu ponuda

**13.10.2020. godine do 12:00 sati**, bez obzira na način dostave. Ponude zaprimljene nakon tog roka Naručitelj neće razmatrati te će biti vraćene ponuditelju neotvorene.

**Za vrijeme roka za dostavu ponuda, Ponuditelji mogu zatražiti objašnjenja i izmjene vezane uz Poziv na dostavu ponude, a najkasnije prethodni dan do 12:00h prije dana u kojem je rok za dostavu ponuda. Objašnjenja i izmjene se traže pisanim putem na e-mail adresu:** [**nabava@bfm.hr**](mailto:nabava@bfm.hr)

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način dostave naznačen u točki 10. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane u jednom pdf dokumentu.**

1. Izmjene i dopune

Naručitelj tijekom roka za dostavu ponuda ima pravo izmijeniti Dokumentaciju o nabavi i troškovnike samoinicijativno ili temeljem upita/ prijedloga zainteresiranog ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude odustati od svoje dostavljene ponude.

Izmjena i/ili dopuna ponude i odustajanje od ponude izvršava se dostavom nove ponude uz dodatnu naznaku na zatvorenoj omotnici/paketu – „Izmjena ili dopuni dijela ponude koji se dostavlja odvojeno“.

1. Uvjeti plaćanja

Ne odobrava se avansno plaćanje. Naručitelj će plaćanje obaviti u roku do najkasnije 60 dana od dana primitka računa u elektroničkom obliku temeljem Zakona o elektroničkom izdavanju računa u javnoj nabavi (Narodne novine, broj: 94/2018) prema cijenama iz ponude s naznakom naziva ugovora (narudžbenice), s pozivom na klasu i urudžbeni broj ugovora. Prilog računu mora biti Zapisnik o primopredaji. Predujam je isključen, kao i traženje sredstava osiguranja plaćanja. Plaćanje se obavlja na IBAN odabranog ponuditelja.

Prilozi računu se dostavlja na adresu naručitelja: Klinika za infektivne bolesti „dr. Fran Mihaljević“, 10 000 Zagreb.

Naručitelj, temeljem članka 6. i članka 7. Zakona o elektroničkom izdavanju računa u javnoj nabavi, omogućio je prihvat elektronički izdanih računa.

**Navod o obveznom neposrednom plaćanju podugovarateljima**

Javni naručitelj će neposredno plaćati podugovaratelju za dio ugovora koji je isti izvršio osim ako ugovaratelj dokaže da su obveze prema podugovaratelju za taj dio ugovora već podmirene.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

1. Jamstva
2. **Jamstvo za ozbiljnost ponude**

Naručitelj ovom Dokumentacijom ne traži jamstvo za ozbiljnost ponude.

1. **Jamstvo za uredno ispunjenje ugovora**

Odabrani ponuditelj će biti u obvezi, pri zaključenju ugovora o nabavi, Naručitelju dostaviti jamstvo za uredno ispunjenje ugovora. Odabrani će ponuditelj naručitelju predati jamstvo za uredno izvršenje ugovora najkasnije u roku od 10 (deset) dana od dana potpisa ugovora.

Jamstvo mora biti u visini od 10% (deset posto) vrijednosti ugovora bez PDV-a, u apsolutnom iznosu.

Jamstvo se dostavlja u obliku:

1. **bjanko zadužnice** **ili zadužnice** s rokom valjanosti sukladnim roku valjanosti ponude (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili

2. **bankarske garancije** (izvornik, mora biti bezuvjetna na “prvi poziv“ i „bez prigovora“ ) ili

3. neovisno od jamstva kojeg je propisao naručitelj, gospodarski subjekt može dati **novčani polog** u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-xxxx (evidencijski broj nabave) – opis plaćanja: upisati JUG (jamstvo za uredno ispunjenje ugovora).

Jamstvo za uredno ispunjenje ugovora služi kao osiguranje naručitelju da će ponuditelj isporučiti robu u ugovorenom roku, po pravilima struke, na način opisan u troškovniku, te kao osiguranje naručitelju za slučaj povrede ugovorenih obveza.

Ukoliko ponuditelj u propisanom roku ne dostavi naručitelju jamstvo za uredno ispunjenje ugovora, naručitelj smatra da je ponuditelj odustao od svoje ponude te će ponovnim rangiranjem ponuda donijeti novu odluku o odabiru ili ako postoje razlozi poništiti postupak javne nabave (čl. 307. st. 7. ZJN 2016).

1. **Jamstvo za otklanjanje nedostataka u jamstvenom roku**

Jamstvo za otklanjanje nedostataka u jamstvenom roku mora pokrivati period jamstvenog roka (garancije) robe kao i slučajeve definirane ovim Pozivom.

Odabrani ponuditelj s kojim će Naručitelj sklopiti Ugovor, obvezan je dostaviti Naručitelju jamstvo za otklanjanje nedostataka u jamstvenom roku za slučaj povrede da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva (garancije). Ponuditelj će Naručitelju predati jamstvo u roku najkasnije od 5 dana od dana uredne primopredaje izvršenih radova s rokom važenja jednakom trajanju jamstvenog roka:

* Od 2 (dvije) godine na izvedene radove i
* Na broj godina koji svaki pojedini proizvođač daje na utrošene i ugrađene materijale

Neovisno o traženom sredstvu jamstva koje je Naručitelj odredio u dokumentaciji o nabavi, gospodarski subjekt može uplatiti novčani polog u traženom iznosu ili dostaviti jamstvo u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice ("Narodne novine", broj: 115/12, 82/17) i Pravilnikom o obliku i sadržaju zadužnice ("Narodne novine", broj: 115/12 i 82/17).

Jamstvo mora pokrivati period traženog jamstvenog roka kao i slučajeve definirane ovim Pozivom.

Jamstvo za otklanjanje nedostataka u jamstvenom roku dostavlja se na iznos 10% vrijednosti od ukupne vrijednosti ugovora bez PDV-a, u apsolutnom iznosu.

Jamstvo se dostavlja u obliku:

1. **bjanko zadužnice ili zadužnice** s rokom valjanosti sukladnim jamstvenom roku (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. **bankarske garancije** (izvornik, mora biti bezuvjetna na “prvi poziv“ i „bez prigovora“ ) ili
3. neovisno od jamstva kojeg je propisao naručitelj, gospodarski subjekt može dati **novčani polog** u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-**xxxx (evidencijski broj nabave)** – opis plaćanja: upisati **JON (**jamstvo za otklanjanje nedostataka u jamstvenom roku).

Naručitelj će aktivirati jamstvo za otklanjanje nedostataka u jamstvenom roku u ukupnom iznosu u slučajevima da odabrani ponuditelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

1. Prilog 1 – Ponudbeni list

Potpisivanjem ponude, ponuditelj prihvaća sve uvjete iz Dokumentacije te se u slučaju odabira njegove ponude obvezuje izvršiti predmet nabave u skladu s tim odredbama i za cijene navedene u ponudi i troškovniku, **Uređenje dječje prijemne ambulante, Ev.broj: 97/2020 JN**

|  |  |
| --- | --- |
| **Javni naručitelj:** | Klinika za infektivne bolesti „Dr. Fran Mihaljević“ |
| Sjedište | Mirogojska cesta 8, 10000 Zagreb |
| OIB | 47767714195 |
| Broj telefona | 01 2826 130 |
| Broj faksa | 01 2826 131 |
| E-mail | [nabava@bfm.hr](mailto:nabava@bfm.hr) |

|  |  |
| --- | --- |
| **Naziv ponuditelja:** | |
| **Adresa sjedišta :** | |
| **OIB :** | |
| **Broj računa :** | |
| **u sustavu PDV-a :** | **da ne** (zaokružiti) |
| **Telefon:** | |
| **Telefaks:** | |
| **E-mail:** | |
| **Adresa za dostavu pošte:** | |
| **Kontakt osoba/e:** | |

**PONUDA** broj \_\_\_\_\_\_\_\_\_\_\_\_\_\_\_\_\_\_

**GRUPA (ako je primjenjivo)**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **CIJENA PONUDE ( kn bez PDV-a)** |  |
| slovima |  |
| **IZNOS PDV-a** |  |
| **CIJENA PONUDE ( kn sa PDV-om)** |  |
| slovima |  |

**Rok valjanosti ponude:** ………………………………………………(minimalan rok određen u Dokumentaciji)

Ponuditelj:

M.P \_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe za zastupanje)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2020. god.

*\* Napomena:* *Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.*

1. Prilog 2 – POPIS UGOVORA O IZVRŠENIM RADOVIMA

|  |  |  |  |  |
| --- | --- | --- | --- | --- |
| **RED.**  **BR.** | **NAZIV UGOVORA** | **VRIJEDNOST**  **UGOVORA** | **VRIJEME**  **ISPUNJENJA**  **UGOVORA** | **NAZIV DRUGE**  **UGOVORNE STRANE** |
| 1. |  |  |  |  |
| 2. |  |  |  |  |

M.P. (ime, prezime ovlaštene osobe po zakonu za zastupanje)

(potpis Ponuditelja)

U \_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_ 2020. godine.

1. Prilog 3 – POPIS IZVOĐAČA I OVLAŠTENIH VODITELJA GRAĐENJA/ OVLAŠTENIH VODITELJA RADOVA

|  |  |  |  |  |
| --- | --- | --- | --- | --- |
| **Ovlašteni voditelj građenja** | | | |  |
| **Red.**  **Br.** | **Ime i prezime** | **Radno mjesto/ Funkcija** | **Razina obrazovanja** |  |
| 1. |  |  |  |
| **Izvođač radova** | | | |  |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

M.P. (ime, prezime ovlaštene osobe po zakonu za zastupanje)

(potpis Ponuditelja)

U \_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_ 2020. godine.

1. Prilog 4 – PRIJEDLOG UGOVORA

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kojeg zastupa\_\_\_\_\_\_\_\_\_\_\_\_\_, direktor ( u daljnjem tekstu: Izvođač)

i

**Klinika za infektivne bolesti «Dr.Fran Mihaljević» Zagreb**, Mirogojska 8, OIB 47767714195, koju zastupa ravnateljica prof. dr. sc. Alemka Markotić, dr. med. (u daljnjem tekstu: Naručitelj)

sklapaju

**UGOVOR**

**O RADOVIMA NA UREĐENJE DJEČJE PRIJEMNE AMBULANTE**

**Broj 97/2020 JN**

**PREDMET UGOVORA**

**Članak 1**

Ugovorne strane sklapaju ovaj ugovor na temelju ponude Izvođača broj \_\_\_\_\_\_ od \_\_\_\_\_\_ podnesene u postupku jednostavne nabave br. \_\_\_\_\_\_ za predmet nabave: **Uređenje dječje prijemne ambulante.**

Prihvaćena Ponuda Izvođača priložena je ovom Ugovoru i čini njegov sastavni dio.

**MJESTO IZVOĐENJA RADOVA**

**Članak 2**

Mjesto izvođenja radova je Klinika za infektivne bolesti „Dr. Fran Mihaljević“, Mirogojska cesta 8, Zagreb.

Izvođač mora tehnički i strukovno zadovoljavati sve uvjete za izvršenje predmeta nabave u ugovornom roku na prethodno definiranoj lokaciji.

**VRIJEDNOST UGOVORA**

**Članak 3**

Vrijednost ugovora iznosi \_\_\_\_\_\_\_\_\_\_\_kn bez PDV-a, odnosno \_\_\_\_\_\_\_\_\_\_\_kn s PDV-om uključujući sve zavisne troškove. Ugovor se sklapa na rok od 12 mjeseci od dana potpisivanja ugovora.

**ROKOVI**

**Članak 4.**

Ugovor se sklapa na razdoblje do izvršenja radova, a najkasniji rok za izvršenje radova je **30 dana.** Izvođač je dužan početi s radovima u roku od sedam (7) dana od datuma obostranog potpisa Ugovora.

U slučaju prekoračenja ugovorenog roka izvođenja radova, a uzrokovano zbog propusta Izvođača, Izvođač će snositi sve nastale troškove uključujući i troškove Naručitelja.

**PRODUŽENJE ROKA IZVOĐENJA RADOVA**

**Članak 5.**

Izvođač ima pravo na produženje roka za izvođenje radova iz članka 1. Ugovora ako je u izvođenju radova u tom roku bio spriječen izvanrednim događajima nastalim nakon trenutka u kojem je počeo teći rok za izvođenje radova, a koji se nisu mogli predvidjeti u vrijeme sklapanja Ugovora, a niti spriječiti, otkloniti ili izbjeći.

U slučaju nastupa izvanrednih događaja odgađaju se rokovi izvršenja u vrijeme djelovanja izvanrednih događaja i takvih posljedica tih događaja koje onemogućuju izvođenje radova.

Izvođač se obvezuje uložiti maksimalne napore da izbjegne ili smanji zakašnjenje uslijed djelovanja izvanrednih događaja.

Izvanrednim događajima smatraju se požar, poplava, potres i drugi događaji više sile, kao i mjere predviđene aktima nadležnih tijela.

Izvođač je dužan o ovim događajima u roku od 5 dana obavijestiti Naručitelja i od njega zatražiti pisanu suglasnost za produženje roka.

Ako Izvođač dođe u zakašnjenje s izvođenjem radova, nema pravo na produženje ugovorenog roka zbog nastupanja i trajanja izvanrednih događaja, ako su ti događaji nastupili u vrijeme kada je Izvođač već dospio u zakašnjenje.

Izvođač se obvezuje uz svaki zahtjev za produženje roka izvođenja radova zbog nastupa izvanrednih događaja predočiti Naručitelju dokaze na osnovu kojih se može nedvojbeno utvrditi nastup, trajanje i prestanak izvanrednih događaja kao i utjecaj takvih događaja na produženje roka izvođenja radova. Izvođač je također obvezan podnijeti i dokaze o poduzetim mjerama da izbjegne ili smanji zakašnjenje zbog tih događaja, u protivnom nema pravo na produženje roka za izvođenje radova.

Naručitelj je dužan u roku od 10 dana od dana primitka zahtjeva za produženje roka izvođenja radova na isti dati pisanu suglasnost ili zahtjev Izvođača s obrazloženjem odbiti.

**UGOVORNA KAZNA**

**Članak 6.**

Ukoliko krivnjom Izvođača dođe do prekoračenja ugovorenog roka, Naručitelj ima pravo od Izvođača naplatiti ugovorenu kaznu u visini od 2‰ (dva promila) od ukupno ugovorenog iznosa za svaki dan prekoračenja roka, s tim da sveukupna kazna ne može biti veća od 5% (pet posto) ugovorene vrijednosti radova.

**ODGOVORNOSTI**

**Članak 7.**

Naručitelj neće ni u kojem slučaju biti odgovoran za oštećenje, gubitak ili uništenje opreme, materijala ili druge imovine Izvođača (uključujući i imovinu njegovih podizvođača) te će Izvođač braniti i štititi Naručitelja s obzirom na bilo koji trošak, gubitak ili odštetni zahtjev koji se odnosi na takvo oštećenje, gubitak ili uništenje ili je njegova posljedica.

Izvođač će biti odgovoran za oštećenje, gubitak ili uništenje kako postojećih građevina, opreme, materijala i druge imovine Naručitelja na kojoj obavlja radove po ovome Ugovoru tako i za oštećenje, gubitak ili uništenje po ovome Ugovoru svoje i Naručiteljeve uložene opreme, materijala i rada (uključujući i uloženu opremu, materijal i rad Izvođačevih podizvođača) od trenutka početka radova po ovome Ugovoru do trenutka kada je potpisan Zapisnik o primopredaji, ako je to oštećenje, gubitak ili uništenje posljedica greške, propusta ili nemara Izvođača.

**PRAVA I OBVEZE IZVOĐAČA**

**Članak 8.**

Izvođač se obvezuje da će prema uvjetima ovog Ugovora, odabranoj ponudi, te zahtjevima iz dokumentacije za nadmetanje, vršiti izvođenje radova iz članka 1. ovog Ugovora, a sve u skladu s Ugovorom, Tehničkom dokumentacijom, važećim propisima, zakonima, standardima, tehničkim normativima i pravilima struke.

Izvođač se obvezuje nakon izvršenih radova, a na temelju Zapisnika o primopredaji, ispostaviti Naručitelju elektronički račun. Elektronički račun mora sadržavati sve obvezne osnovne elemente sukladno posebnom propisu kojim se uređuje izdavanje, slanje, zaprimanje, obrada i pohrana elektroničkog računa.

Račun koji nije u skladu s ugovornim odredbama Naručitelj će odmah vratiti Izvođaču. Na elektroničkom računu Izvođač mora navesti broj narudžbenice Naručitelja na temelju koje je ispostavio Naručitelju elektronički račun. Izvođač je obvezan uz elektronički račun priložiti potpisani Zapisnik o primopredaji.

Ukoliko Izvođač ne bude u mogućnosti izvesti radove u roku, količini, kvaliteti ili po cijenama navedenim u Ponudi u prilogu ovog Ugovora dužan je o tome odmah dostaviti pisanu obavijest Naručitelju.

Ako se dio ugovora daje u podugovor, Izvođač je obvezan priložiti račun podizvođaču koji je prethodno potvrdio/ovjerio, a temeljem kojeg će Naručitelj neposredno platiti podizvođaču.

U slučaju zajednice Izvođača Naručitelj neposredno plaća svakom članu zajednice izvođača za onaj dio ugovora koji je on izvršio, ukoliko zajednica izvođača ne odredi drugačije.

Izvođač se obvezuje snositi eventualne troškove kontrole i atestiranja, ispitivanja radova, a prema Tehničkoj dokumentaciji, tehničkim propisima i pravilima struke.

Izvođač se obvezuje pravovremeno poduzimati mjere za sigurnost građevine i radova, opreme i materijala, radnika i prolaznika, prometa, susjednih objekata i okoline.

Izvođač se obvezuje sam snositi svu štetu koju počine njegovi radnici i mehanizacija (ili radnici i mehanizacija njegovih podizvođača), na objektu Naručitelja.

Izvođač se obvezuje osigurati potreban broj osoblja odgovarajuće kvalifikacijske struke i iskustva za kvalitetno izvođenje radova, a na zahtjev Naručitelja zamijeniti određeno osoblje ukoliko primi obavijest od Naručitelja da je neodgovarajuće.

Izvođač se obvezuje tijekom izvođenja radova provoditi sve mjere zaštite na radu i zaštite okoliša, uvesti sredstva i norme zaštite na radu koje su na snazi. U slučaju odstupanja od takvih mjera, ako postoji opravdana sumnja da radovi neće biti izvedeni u ugovorenom roku, Izvođač se obvezuje poduzeti sve potrebne mjere koje će omogućiti odgovarajuće ubrzanje radova i njihovo izvođenje u ugovorenom roku.

Izvođač se obvezuje nakon završetka radova u najkraćem roku o svom trošku povući s objekta svoje radnike, ukloniti preostali materijal i opremu, sredstva za rad i privremene objekte koje je koristio u toku izvođenja radova i očistiti objekt od otpadaka koje je napravio.

Izvođač odgovara za svoje zaposlenike, mehanizaciju, opremu i materijal.

**Članak 9.**

Naručitelj se obvezuje ispostavljeni elektronički račun platiti najkasnije 60 dana od dana završetka izvođenja radova odnosno po ispostavi primopredajnog zapisnika i primitka elektroničkog računa.

Ugovorne strane sporazumno utvrđuju da Izvođač neće svoje potraživanje prema Naručitelju prenijeti na drugoga bez prethodne pisane suglasnosti Naručitelja.

**JAMSTVO ZA UREDNO ISPUNJENJE UGOVORA**

**Članak 10.**

Isporučitelj je u obvezi dostaviti jamstvo za uredno ispunjenje ugovora za slučaj povrede ugovornih obveza.

Jamstvo za uredno ispunjenje ugovora se dostavlja u jednom od oblika:

1. bjanko zadužnice (s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili

2. bankarske garancije (mora biti bezuvjetna na “prvi poziv“ i „bez prigovora“ ) ili

3. novčanog pologa - IBAN HR1210010051863000160, model 64, u pozivu na broj upisati: 9725-26459-23953-0320 – upisati JUG.

Jamstvo mora biti u visini od 10% (deset posto) vrijednosti Sporazuma u apsolutnom iznosu bez PDV-a. Odabrani će ponuditelj naručitelju predati jamstvo za uredno izvršenje ugovora najkasnije u roku od 10 (deset) dana od dana potpisa Sporazuma.

Jamstvo za uredno ispunjenje ugovora služi kao osiguranje naručitelju da će ponuditelj ispuniti ugovorene obveze propisane Dokumentacijom, po pravilima struke, na način opisan u troškovniku, te kao osiguranje naručitelju za slučaj povrede ugovorenih obveza.

Ukoliko ponuditelj u propisanom roku ne dostavi naručitelju jamstvo za uredno ispunjenje ugovora, naručitelj smatra da je ponuditelj odustao od svoje ponude te će ponovnim rangiranjem ponuda donijeti novu odluku o odabiru ili ako postoje razlozi poništiti postupak javne nabave (čl. 307. st. 7. ZJN 2016).

**JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 11.**

Izvođač je obvezan prilikom primopredaje, dostaviti Naručitelju jamstvo za otklanjanje nedostataka u jamstvenom roku za slučaj povrede da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva (garancije).

Jamstvo za otklanjanje nedostataka u jamstvenom roku dostavlja se na iznos 10% vrijednosti od ukupne vrijednosti ugovora bez PDV-a, u apsolutnom iznosu.

Jamstvo se dostavlja u obliku:

1. bjanko zadužnice ili zadužnice s rokom valjanosti sukladnim roku valjanosti ponude (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. bankarske garancije (izvornik, mora biti bezuvjetna na “prvi poziv“ i „bez prigovora“ ) ili
3. neovisno od jamstva kojeg je propisao naručitelj, gospodarski subjekt može dati novčani polog u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-xxxx (evidencijski broj nabave) – opis plaćanja: upisati JON(jamstvo za otklanjanje nedostataka u jamstvenom roku)**.**

Naručitelj će aktivirati jamstvo za otklanjanje nedostataka u jamstvenom roku u ukupnom iznosu u slučajevima da odabrani ponuditelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

**JAMSTVO KVALITETE**

**Članak 12.**

Izvođač radova jamči da su izvršeni radovi u skladu s propisima struke i da nemaju mana, koje umanjuju vrijednost ili njihovu podobnost za redovnu upotrebu određenu ugovorom.

Jamstveni rok za izvedene radove je 2 (dvije) godine, a za ugrađenu opremu prema garanciji proizvođača te počinje teći od dana primopredaje zapisnika izvršenih radova.

**INTERNI TEHNIČKI PREGLED**

**Članak 13.**

Izvođač je dužan po završetku ugovorenih obveza obavijestiti Naručitelja o istom najkasnije u roku od 3 (tri) dana od dana završetka istih i predati mu svu potrebnu dokumentaciju.

Ako Tehnička služba Naručitelja tijekom pregleda nakon obavijesti Izvođača sukladno članku 12. ustanovi da na izgrađenoj građevini postoje nedostaci koji se mogu/moraju otkloniti, Izvođač je dužan odmah pristupiti otklanjanju utvrđenih nedostataka o svom trošku.

Ukoliko Izvođač ne otkloni utvrđene nedostatke na radovima koji su obveza Izvođača u ostavljenom roku od strane Naručitelja, Naručitelj ima pravo za otklanjanje nedostataka angažirati treću osobu na teret i rizik Izvođača.

U slučaju utvrđivanja nedostataka na radovima koji su obveza Izvođača, Naručitelj ima pravo pored prava zahtjeva otklanjanja utvrđenih nedostataka po Izvođaču, odnosno trećoj osobi, na teret Izvođača ako ih ovaj nije otklonio, i pravo na naknadu štete koju je zbog toga pretrpio.

Izvođač se ne oslobađa odgovornosti ako je nedostatak ili šteta nastala zbog toga što je pri izvođenju pojedinih radova postupio po zahtjevima Naručitelja.

Izvođač se oslobađa odgovornosti ili se ona smanjuje za nedostatke i štete nastale zbog toga što je postupio po zahtjevima Naručitelja, ako je prije pristupanja izvršenju radova pisanim putem upozorio Naručitelja na opasnost od moguće štete.

Izvođač se ne oslobađa odgovornosti ako je pri izvođenju tih radova odstupio od tehničkih normativa i hrvatskih normi, odnosno standarda utvrđenih ovim Ugovorom i njegovim sastavnim dijelovima

**PRIMOPREDAJA**

**Članak 14.**

Nakon izvršenih radova, internog tehničkog pregleda i uspješnog otklanjanja utvrđenih eventualnih nedostataka, Ugovorne strane suglasno utvrđuju kako će sastaviti dokument, Zapisnik o primopredaji u kojem će utvrditi detaljno stanje predmeta primopredaje u trenutku potpisivanja Zapisnika o primopredaji.

Od trenutka potpisivanja Zapisnika o primopredaji teku jamstveni rokovi.

**RASKID UGOVORA**

**Članak 15.**

Naručitelj zadržava pravo jednostranog raskida Ugovora ukoliko Izvođač:

* ne izvrši radove u roku određenom ovim ugovorom
* ne pridržava se cijena navedenih u ponudi koja je sastavni dio ovog ugovora
* ne završi ugovorne radove u roku od 10 dana od dana ugovorenog roka završetka radova odnosno dana u kojem započinje produljenje roka, a do zakašnjenja nije došlo iz razloga nastupa izvanrednih događaja iz čl. 5. ovog Ugovora
* zbog nastupa izvanrednih događaja iz čl. 5. ovog Ugovora i posljedica tih događaja nije u mogućnosti završiti radove ni u roku 60 dana od dana ugovorenog roka završetka radova
* ne slijedi Tehničku dokumentaciju i uvjete iz Ugovora
* ne otkloni moguće nedostatke utvrđene u trenutku primopredaje
* ustupi prava, obveze i/ili potraživanja trećim osobama bez pisane suglasnosti Naručitelja
* ne reagira u roku od 5 dana od pisanog prigovora Naručitelja da se radnici Izvođača ili njegovi podizvođači / kooperanti ponašaju nedolično unutar objekta na kojem se izvode radovi

Izvođač zadržava pravo jednostranog raskida Ugovora ukoliko dođe u situaciju da zbog izvanrednih događaja koji se nisu mogli predvidjeti, izbjeći ili spriječiti, ne može izvesti ugovorene obveze.

Ugovor se raskida pisanom izjavom koju ugovorna strana koja raskida Ugovor dostavlja drugoj ugovornoj strani. U pisanoj izjavi mora biti naznačen temelj prema kojem se traži raskid Ugovora. Rok za raskid ugovora je 15 ( petnaest ) dana od dana dostave pisanog izvješća o raskidu ugovora.

Ako dođe do raskida Ugovora, Naručitelj je dužan Izvođaču platiti sve radove koji su izvedeni u skladu s Ugovorom.

Ako ugovorne strane sporazumno raskinu Ugovor, tim sporazumom će riješiti i sva sporna pitanja nastala raskidom Ugovora.

**PRIJELAZNE I ZAVRŠNE ODREDBE**

**Članak 16.**

Za sve druge obveze iz ovog Ugovora, a koje stranke nisu ugovorile primjenjivat će se odredbe Zakona o obveznim odnosima.

**Članak 17.**

Eventualne sporove vezane uz provedbu ovog Ugovora, ugovorne strane će pokušati riješiti sporazumno, a u slučaju nemogućnosti postizanja sporazuma priznaju nadležnost stvarno nadležnog suda u Zagrebu.

**Članak 18.**

Ovaj je Ugovor sklopljen je u četiri (4) istovjetna primjerka, od kojih svaki ima dokazanu snagu izvornika, po dva (2) za svaku ugovornu stranu.

ur.br. 01-xxxx-xxx-2020

U Zagrebu, xxx-xxx-2020.

Izvođač: Naručitelj:

Ravnateljica

prof. dr. sc. Alemka Markotić, dr. med.

1. Prilog 5 – PRIMOPREDAJNI ZAPISNIK

|  |
| --- |
| DATUM: |

|  |
| --- |
| PREDMET PRIMOPREDAJE: |
| BROJ UGOVORA ILI BROJ NARUDŽBENICE: |
| GRUPA NABAVE (ako je primjenjivo): |

|  |  |  |  |  |
| --- | --- | --- | --- | --- |
| **rb.** | **ser. br. ili kat. br.** | **Naziv i tip** | **Količina** | **ODJEL** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |
| --- |
| JAMSTVENI ROK: |

Zapisnik je sastavljen u 2 (dva) istovjetna primjerka, od kojih svaka strana zadržava po jedan primjerak.

|  |  |
| --- | --- |
| ISPORUČITELJ (naziv): | NARUČITELJ:  Klinika za infektivne bolesti „Dr. Fran Mihaljević“ Mirogojska 8, 10000 Zagreb |
| ZA ISPORUČITELJA: | ZA NARUČITELJA: |